
	Comisia pentru buget, finanţe şi bănci
	
	Bucureşti,      02.04.2007  
Nr. 22/139


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea si completarea Legii nr. 410 din 20 iunie 2002 pentru aprobarea Ordonanţei Guvernului nr. 75/2001 privind organizarea şi funcţionarea cazierului fiscal, cu care comisia noastră a fost sesizată în fond cu adresa Biroului Permanent nr. PL.x 154  din 19 martie 2007 .
	PREŞEDINTE,

Mihai Nicolae Tănăsescu

RAPORT

asupra propunerii legislative pentru modificarea şi completarea
Legii nr. 410 din 20 iunie 202 pentru aprobarea Ordonanţei 

Guvernului nr. 75/2001 privind organizarea şi 

funcţionarea cazierului fiscal

Cu adresa nr. PL.x 154 din 19 martie 2007, Biroul Permanent conform art.95 din Regulamentul Camerei Deputaţilor, republicat, a sesizat  pentru examinare şi avizare în fond, Comisia pentru buget, finanţe şi bănci cu propunerea legislativa pentru modificarea si completarea Legii nr. 410 din 20 iunie 2002 pentru aprobarea Ordonanţei Guvernului nr. 75/2001 privind organizarea şi funcţionarea cazierului fiscal.

 La întocmirea raportului s-au avut în vedere avizele favorabile ale Consiliului Legislativ şi Comisiei juridice, de disciplină şi imunităţi.
Prezenta propunere legislativă are, în fapt, ca obiect de reglementare modificarea şi completarea Ordonanţei Guvernului nr. 75/2001 privind organizarea şi funcţionarea cazierului fidcal, republicată, cu modificările şi completările ulterioare, în sensul creării Sistemului Naţional de Evidenţă Informatizată a Cazierului Fiscal şi Eliberării Cazierului Fiscal la momentul solicitării.
Propunerea legislativă face parte din categoria legilor ordinare, potrivit art. 76 din Constituţia României, republicată.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, din partea Agenţiei Naţionale de Administrare Fiscală, domnul director general Hofnar Robert, care a precizat că nu susţine adoptarea acestei iniţiative legislative.
La lucrările comisiei au participat  23  deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi. 
Propunerea legislativă a fost respinsa de Senat în şedinţa din data de 8 martie 2007.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii propunerii legislative pentru modificarea si completarea Legii nr. 410 din 20 iunie 2002 pentru aprobarea Ordonanţei Guvernului nr. 75/2001 privind organizarea şi funcţionarea cazierului fiscal, în şedinţa din data de 28 martie 2007, comisia propune respingerea propunerii legislative deoarece pe data de 21 martie 2003, Plenul Camerei Deputaţilor a adoptat deja, Proiectul de Lege pentru modificarea şi completarea cazierului fiscal, republicată
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Expert parlamentar:
 Ene Giorgiana

